《新春饮汤涧松宅》
明代·区越

莫问今年与去年，此身老健即神仙。芳辰美景须行乐，野蔌山神不费钱。

每放高怀中酒后，休将閒话向人前。白头底用修边幅，花下相逢共醉眠。

作者简介：区越（一四六八—一五五四），字文广，号西屏。新会人。尝从学于白沙陈献章。明孝宗弘治十八年（一五〇五）进士。历官浙江嘉善县令，户部主事、知建宁宁国府、浙江副使、江西左参政。年八十七卒。有《西屏集》行世。明万历《广东通志》卷二四、清乾隆《广州府志》卷三四、清乾隆《新会县志》卷九有传。区越《西屏集》十卷，前五卷为诗，馀者为文。